સેન્ટ્રલ બોર્ડની સ્કૂલો દ્વારા RTEના પ્રવેશ મુદ્દે હાઈકોર્ટમાં રિટ કરી છે. જેમાં ૬ વર્ષ કરતા ઓછી ઉંમરના વિદ્યાર્થીઓને RTE અંતર્ગત ધો.૧માં પ્રવેશ ફાળવ્યો હોઈ સેન્ટ્રલ બોર્ડની સ્કૂલોએ આવા વિદ્યાર્થીઓને પ્રવેશ આપવાનો ઈનકાર કરી દીધો હતો. જેના મુદ્દે શિક્ષણ વિભાગ અને ખાનગી સ્કૂલો વચ્ચે તકરાર થઈ હતી અને હાલમાં આ મુદ્દે હવે હાઈકોર્ટમાં ગયો છે ત્યારે આ મુદ્દે હાઈકોર્ટની સ્પષ્ટતા બાદ જ શિક્ષણ વિભાગ આગળની કાર્યવાહી હાથ ધરે તેમ લાગી રહ્યું છે. જેના પગલે હાલમાં બીજા રાઉન્ડની કાર્યવાહી અટકી પડી હોવાનું કહેવાય છે. જોકે, RTEની પ્રવેશ કાર્યવાહી અંગે અધિકારીઓનો સંપર્ક કરતા તેઓ ફોન ઉપાડવાની પણ તસ્દી લેતા નથી.